b'\n_START_ARTICLE_\nSilicon Wadi\n_START_PARAGRAPH_\nSilicon Wadi (hebreu: \xd7\xa1\xd7\x99\xd7\x9c\xd7\x99\xd7\xa7\xd7\x95\xd7\x9f \xd7\x95\xd7\x90\xd7\x93\xd7\x99\xe2\x80\x8e, traducci\xc3\xb3 literal: "Silicon Valley") \xc3\xa9s una \xc3\xa0rea amb una elevada concentraci\xc3\xb3 d\'empreses d\'alta tecnologia a la plana costanera d\'Israel, semblant a Silicon Valley a Calif\xc3\xb2rnia; \xc3\xa9s la ra\xc3\xb3 per la qual Israel t\xc3\xa9 el sobrenom de "la Naci\xc3\xb3 Start-Up". La zona cobreix bona part del pa\xc3\xads, tot i que es pot trobar una concentraci\xc3\xb3 especialment alta d\'empreses d\'alta tecnologia prop de Tel Aviv, i en petits cl\xc3\xbasters al voltant de les ciutats de Ra\'anana, P\xc3\xa9tah Tiqv\xc3\xa0, Herzliya, Netanya, la ciutat acad\xc3\xa8mica de Rehovot i la seva ve\xc3\xafna Rishon Le Zion. A m\xc3\xa9s, hi ha altres cl\xc3\xbasters d\'alta tecnologia a Haifa i Cesarea. Tamb\xc3\xa9 s\'han establert empreses d\'aquest sector a Jerusalem, i en ciutats com Yokneam Il\xc2\xb7lit i la primera "ciutat privada" d\'Israel, Airport City, prop de Tel Aviv.'